CONSILIUL LOCAL AL MUNICIPIULUI CRAIOVA

HOTĂRÂREA NR. 158
  
Consiliul Local al Municipiului Craiova, întrunit în şedinţa ordinară din data de 26.02.2009.

          Având în vedere raportul nr.18611/2009 întocmit de Direcţia Urbanism şi Amenajarea Teritoriului prin care se propune aprobarea Planului Urbanistic Zonal referitor la extinderea şi supraetajarea unui imobil existent, de la regim de înălţime  P+4E, la P+5E, cu destinaţia birouri, în municipiul Craiova, str.Calea Severinului, nr.2G şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;  

          În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006;

          În temeiul art.36 alin.2 lit. c coroborat cu alin.5 lit c, art.45 alin. 2 lit. e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

            Art.1. Se aprobă Planul Urbanistic Zonal referitor la extinderea şi supraetajarea unui imobil cu destinaţia de birouri, de la regim de înălţime  P+4E, la P+5E, în municipiul Craiova, str.Calea Severinului, nr.2G, prevăzut în anexa care face parte integrantă din prezenta hotărâre.

           Art.2.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

